**Ferrol acolleu a entrega dos Premios Paraugas do Clúster da Comunicación que patrocina PuntoGal**

**Santiago de Compostela, 21de novembro de 2023**.- O pasado venres, 17 de novembro entregáronse no Teatro Jofre de Ferrol os Premios Paraugas, que celebraron a súa VIII Edición. Na gala déronse cita as e os profesionais e as axencias máis destacadas de Galicia no campo do márketing e a comunicación para recoñecer os traballos máis innovadores e creativos do ano anterior.

PuntoGal, un dos patrocinadores principais do evento, estivo representado no acto polo seu director xeral, Darío Janeiro, quen entregou un dos premios, e polo vicepresidente do dominio, Camilo Regueiro.

Estes son os gañadores que o xurado escolleu entre os máis de trescentos proxectos presentados este ano, nas seis categorías convocadas:

**Categoría Impresión**

Premio Paraugas ao Mellor Traballo de Impresión en Papel

– Estudios de Anime. Gráficas Anduriña

Premio Paraugas ao Mellor Traballo en Gran Formato

– Aula Aberta á Tecnociencia. Imprimeverde – Universidade de Vigo

Premio Paraugas ao Mellor Packaging

– Caixa Regalo “La Brújula”. Gráficas Salnés

**Categoría Deseño**

Premio Paraugas ao Mellor Deseño Gráfico

– Mobalco. Cenlitros e Marcos Dopico

Premio Paraugas ao Mellor Deseño Industrial ou de Produto

– Lavelle Fireroad. Pablo Iglesias

Premio Paraugas ao Mellor Deseño Dixital

– AR\DE Arquivo do Deseño Galego. Desoños

 **Categoría Creatividade**

Premio Paraugas á Mellor Idea

– Non Cabreiroarse. Imaxe – Hijos de Rivera (Cabreiroá)

Premio Paraugas á Mellor Campaña

– Eggie Revolution. Imaxe – Wovo

Premio Paraugas á Mellor Produción (Craft)

– Salvemos nuestros montes de los incendios. Chachachá Studio – Greenpeace

Premio Paraugas á Mellor Campaña de Impacto Positivo

– Reto FalAI. Recados Carmen – Balidea e AtlanTTic Universidade de Vigo

**Categoría Márketing**

Premio Paraugas á Mellor Estratexia de Márketing

– Fontecelta sen filtros. Fontecelta

Premio Paraugas á Mellor Acción de Branding

– Fragmentos de Onte. Bodegas Martín Códax

Premio Paraugas á Mellor Activación de Marca

– ¿Hacemos match? Bysidecar

Premio Paraugas ao Mellor Uso do Social Media

– #NonCabreiroarse: los juegos del agua. Imaxe – Hijos de Rivera (Cabreiroá)

**Categoría de Comunicación**

Premio Paraugas á Mellor Estratexia Global de Comunicación

– Himno Oliveira dos Cen Anos. RC Celta

Premio Paraugas á Mellor Práctica/Estratexia na Comunicación da Responsabilidade Social Empresarial

– Unha historia de creatividade transformadora. As Peaky Branders

**Categoría Eventos**

Premio Paraugas ao Mellor Evento

– Eje Atlántico Loves Generali. Elemental Street (Recados Carmen)

Premios Paraugas ao Mellor Festival

– Festival PortAmérica. Esmerarte

**PREMIOS ESPECIAIS**

Premio Paraugas Novos Talentos

– Retratados. Elena Bengoa Fernández

**Sobre o Cluster de Comunicación de Galicia**

O Cluster de Comunicación de Galicia, fundado no ano 2007, representa na actualidade a cadea de valor da comunicación de Galicia integrada polos sectores da impresión, deseño, creatividade, comunicación, márketing e eventos. Representa ao 20,6% do emprego sectorial e preto do 40% da facturación sectorial. O obxectivo da entidade é representar a estes sectores, para poñer en valor as capacidades dos seus profesionais, mellorar a súa competitividade e potenciar a creatividade e innovación para convertelos en referentes do mercado nacional e internacional.

**Sobre PuntoGal**

PuntoGal é a entidade xestora do dominio galego desde 2014. Constituída en 2006, desenvolve o seu traballo en tres ámbitos principais: xestión de dominios, representación de Galicia nos organismos de xestión da rede a nivel internacional e accións corporativas de apoio a iniciativas no ámbito da tecnoloxía, a rede, a lingua e a cultura. A día de hoxe hai máis de 6.900 dominios .gal rexistrados. Para máis información: dominio.gal.